Ba-Kazakh ba itsege ka go tsoma ka dintsu le dinonyane tse dingwe. Ba na le bokgoni jwa go ruta dintsu tse ba di ratang thata tsa mmala wa gauta. 4 Mo karolong e e simololang ya metlha eno ya bofelo, diphuthego tsa Baithuti ba Baebele, jaaka fa Basupi ba ga Jehofa ba ne ba itsiwe ka nako eo, di ne di tlhopha bagolwane le batiakone ka go ba boutela. Le fa go ntse jalo, bagolwane bangwe ba ne ba se na moya wa go rera. Bangwe ba bone ba ne ba itsapa go nna le seabe mo tirong ya go rera e bile ba kgoba batho ba bangwe marapo fa ba nna le seabe mo tirong eno. Ka jalo ka 1919 go ne ga tlhomiwa thulaganyo e ntšha ya gore go nne le mokaedi wa tirelo mo phuthegong nngwe le nngwe. Mokaedi yono wa tirelo o ne a sa boutelwe ke phuthego, go na le moo, o ne a tlhomiwa go ya ka tsela ya puso ya Modimo ke ofisi ya lekala ya batho ba Modimo. Boikarabelo jwa mokaedi yono bo ne bo akaretsa go rulaganya tiro ya go rera, go aba ditshimo le go kgothaletsa phuthego go nna le seabe mo bodireding jwa tshimo. Mo dingwageng tse di neng tsa latela, tiro ya go rera ka Bogosi e ne ya dirwa ka tlhagafalo e kgolo.